இன்றைய நிலையில் ஒரு சில இணையங்களில் ஒரு கோட்பாட்டு வரையறையை சந்தர்ப்பவாதிகள் முன் வைக்க முனைகின்றனர். தமிழ் தேசியத்தை (புலித்தேசியத்தை) எதிர்ப்பவர்கள் எல்லோரும், இலங்கை அரசு சார்பினர் என்றும் உளவாளிகள் என்றும் அதேபோன்று இலங்கை அரசை எதிர்ப்பவர்கள் எல்லோரும், புலிகள் என்றும் முத்திரையை மாறி மாறி குத்துகின்றனர். இதற்கும் மேலாக தமிழ் தொழிலாளர் வர்க்கத்தினரால் உயர்த்திப் பிடிக்கப்படவேண்டிய தேசியவாதம் ஒன்று உண்டு என்பதை கவனிக்கத் தவறுவதுடன், அதை உயர்த்திப்பிடிப்பவர்களை இந்த குறுந்தேசியவாத நோக்கில் நின்று முத்திரை குத்துகின்றனர்.